**Kúpna zmluva 2023/........**

Uzatvorená medzi kupujúcim a predávajúcim podľa § 409 a násl. Obchodného zákonníka 513/91 Zb. Obchodného zákonníka v platnom znení

**uzatvorená medzi:**

**Kupujúci:**

Obchodné meno: **: TORNO, s.r.o.**

Adresa: Jiráskova 15, Bardejov 085 01

Štatutárny orgán: Ivo Belejčák – konateľ

 Helena Blejčáková - konateľ

Zapísaný v obchodnom registri: okresného súdu Prešov, oddiel Sro, **Vložka číslo:** **2718/P ,**

Bankové spojenie:

Číslo účtu / IBAN:

IČO: 31 718 841
 DIČ: 2020509810

IČ DPH: SK2020509810

**a**

**Predávajúci:**

Obchodné meno:

Adresa:

Štatutárny orgán:

Zapísaný v obchodnom registri:

Bankové spojenie: .

Číslo účtu / IBAN:

IČO:

DIČ:

IČ DPH:

**Preambula**

Táto zmluva sa uzatvára ako výsledok verejného obstarávania zákazky na dodávku tovaru v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v aktuálnom znení ako výsledok zadania zákazky osobou, ktorej poskytne poskytovateľ, ak dôjde k schváleniu žiadosti o poskytnutie nenávratného finančného príspevku, finančné prostriedky z nenávratného finančného príspevku, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 31.03.2023 pod ID: 39914

**Čl. I**

**Predmet zmluvy**

* 1. Predmetom zmluvy je dodávka nasledujúceho tovaru:

|  |  |  |  |  |
| --- | --- | --- | --- | --- |
| **Položka** | **Obchodné meno výrobcu** | **Typové označenie** | **Merná jednotka** | **Množstvo** |
| 1. Žací stroj – vzadu nesený |  |  | ks | 1 |
| 2. Žací stroj – čelne nesený |  |  | ks | 1 |
| 3.Obracač krmovín  |  |  | ks | 1 |
| 4.Zhrňovač krmovín |  |  | ks | 1 |

V zmysle ponuky, ktorá tvorí prílohu č. 1 Opis predmetu zmluvy tejto kúpnej zmluvy.

* 1. Predávajúci sa zaväzuje dodať kupujúcemu predmet kúpy v rozsahu uvedenom v Čl. I. bod 1.1 zmluvy a kupujúci sa zaväzuje predmet kúpy prevziať a zaplatiť kúpnu cenu podľa Čl. II. tejto zmluvy.

**Čl. II**

 **Kúpna cena**

2.1. Kúpna cena za predmet kúpy podľa Čl. I. je stanovená podľa zákona č. 18/1996 Z.z. o cenách v znení neskorších predpisov ako cena maximálna.

2.2. Cena je vrátane DPH, cla, správnych a iných poplatkov.

2.3. Kúpna cena za dodanie predmetu kúpy podľa Čl. I. bod 1.1 zmluvy:

|  |  |  |  |  |  |
| --- | --- | --- | --- | --- | --- |
| **Názov**  | **MJ** | **Množstvo****MJ** | **Cena za MJ****EUR bez DPH** | **Cena celkom****EUR bez DPH** | **Cena celkom****EUR s DPH** |
| 1. Žací stroj – vzadu nesený | ks | 1 |  |  |  |
| 2. Žací stroj – čelne nesený | ks | 1 |  |  |  |
| 3.Obracač krmovín  | ks | 1 |  |  |  |
| 4.Zhrňovač krmovín | ks | 1 |  |  |  |
| Cena celkom spolu v EUR: |  |  |

Cena celkom spolu slovom:.......................................................

**Čl. III**

**Čas plnenia a miesto dodania**

3.1. Predávajúci sa zaväzuje splniť predmet kúpy podľa Čl. 1 tejto zmluvy **do 90 dní** odo dňa doručenia písomnej objednávky kupujúceho predávajúcemu na dodanie predmetu zmluvy.

3.2. Zmluvný termín uvedený v Čl. III, bod 3.1 zmluvy je termín najneskoršie prípustný a neprekročiteľný s výnimkou:

- zásahov spôsobených vis maior.

3.3. Predĺžené lehoty plnenia sa určia podľa dĺžky preukázaného a dostatočne odôvodneného zdržania.

 3.4. Kupujúci prevezme predmet kúpy na adrese kupujúceho: TORNO, s.r.o., Jiráskova 15, Bardejov 085 01, po predchádzajúcej výzve predávajúceho.

3.5. Predmet kúpy prevezmú splnomocnení zamestnanci kupujúceho.

3.6. Predávajúci spolu s predmetom kúpy odovzdá všetky potrebné doklady.

**Čl. IV**

**Platobné a fakturačné podmienky**

4.1. Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia predmetu zmluvy podľa Čl. I tejto zmluvy.

4.2. Predávajúci nemá nárok na uhradenie preddavku.

4.3. Kupujúci uhradí dojednanú kúpnu cenu predávajúcemu po prevzatí predmetu kúpy na základe faktúry vystavenej predávajúcim. Prílohou faktúry bude preberací protokol podpísaný zodpovednými osobami oboch zmluvných strán.

Preberací protokol musí obsahovať minimálne nasledovné náležitosti:

* identifikačné údaje Predávajúceho a Kupujúceho,
* identifikáciu Predmetu kúpy v rozsahu: množstvo dodaných Zariadení, ich označenie a označenie príslušenstva dodaného spolu s nimi,
* sumu predmetného plnenia,
* miesto a dátum prevzatia Predmetu kúpy alebo jeho časti,
* miesto a dátum vyhotovenia Preberacieho protokolu,
* podpisy oprávnených osôb za Predávajúceho a Kupujúceho.

4.4. Fakturácia bude vykonaná po dodaní a prevzatí predmetu zmluvy podľa čl. VII.

4.5. Faktúra je splatná do 30 dní odo dňa jej doručenia kupujúcemu.

**Čl. V**

**Zabezpečenie záväzkov**

5.1. Neuhradením faktúry v stanovenej lehote podľa Čl. IV vzniká kupujúcemu povinnosť zaplatiť úrok z omeškania vo výške 0,03% z neuhradenej sumy za každý deň omeškania.

5.2. V prípade nesplnenia zmluvne dohodnutého termínu dodania predmetu kúpy má kupujúci právo uplatniť si u predávajúceho zmluvnú pokutu vo výške 0,03% za každý začatý deň omeškania z kúpnej ceny.

**Čl. VI**

**Práva a povinnosti zmluvných strán**

6.1.Predávajúci je povinný:

6.1.1. odovzdať predmet kúpy v plnom rozsahu v dohodnutom termíne v bezchybnom stave,

6.1.2. pri odovzdávaní predmetu kúpy predviesť funkčnosť dodaného predmetu kúpy a protokolárne ho odovzdať splnomocnenému zamestnancovi kupujúceho v mieste dodania predmetu kúpy podľa Čl. III bod 3.4 zmluvy.

6.2. Kupujúci je povinný na výzvu predávajúceho prevziať predmet kúpy v dohodnutom termíne v sídle kupujúceho podľa Čl. III bodu 3.4 tejto zmluvy.

**Čl. VII**

**Prevod práv**

7.1. Okamihom dodania predmetu kúpy podľa Čl. I tejto zmluvy je podpísanie a datovanie preberacieho protokolu oboma zmluvnými stranami.

7.2. Okamihom dodania prechádza z predávajúceho na kupujúceho vlastnícke právo k predmetu kúpy a nebezpečenstvo škody na predmete kúpy.

**Čl. VIII**

**Zodpovednosť za vady**

8.1. Predávajúci zodpovedá za to, že predmet kúpy podľa Čl. 1 tejto zmluvy má v čase prevzatia zmluvne dohodnuté vlastnosti, a že nemá vady, ktoré by znižovali jeho hodnotu alebo schopnosť jeho využitia.

8.2. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu kúpy v rozpore s návodom na obsluhu dodaným výrobcom, resp. nevhodnými prevádzkovými podmienkami, ktoré nezapríčinil predávajúci.

8.3. Ak predávajúci poruší ustanovenia tejto zmluvy, kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka.

8.4. Záručná oprava bude uskutočnená po nahlásení vady predmetu kúpy v servisnom pracovisku predávajúceho*.*

8.5. Dodaný tovar odo dňa dodania po dobu minimálne 12 mesiacov bude spôsobilý k dohodnutému účelu a po túto dobu si zachová dohodnuté, inak obvyklé vlastnosti. Záruka sa nevzťahuje na bežné opotrebenie predmetu plnenia, prípadne jeho časti ani príslušenstva. Predávajúci však nenesie zodpovednosť za vady predmetu spôsobené výlučne kupujúcim neodborným zaobchádzaním, nesprávnou obsluhou, nedodržiavaním stanovených prevádzkových podmienok, alebo zanedbaním bežnej údržby, prevádzkovaním predmetu kúpy v rozpore so záručným listom a návodom na obsluhu, ktorý prevezme kupujúci spolu s predmetom kúpy a ďalšou dokumentáciou.

**Čl. IX**

**Zánik zmluvy**

9.1. Ak zmluvná strana poruší povinnosť vyplývajúcu z tejto zmluvy, druhá zmluvná strana môže od zmluvy odstúpiť.

9.2. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia niektorou zo zmluvných strán, sú dôvodom pre okamžité odstúpenie od zmluvy.

**Čl. X**

**Subdodávatelia**

10.1. Predávajúci je oprávnený zveriť realizáciu časti dodávky predmetu zmluvy tretej osobe (subdodávateľovi) len v rozsahu svojej ponuky a iba dodržaním podmienok stanovených touto zmluvou. Predávajúci pritom zodpovedá Kupujúcemu tak, akoby túto časť dodávky realizoval sám. Predávajúci je povinný vopred písomne informovať Kupujúceho o týchto subdodávateľoch a Kupujúci si vyhradzuje právo v opodstatnených prípadoch odmietnuť ich dodávku. Predávajúci je v tomto prípade povinný zaistiť vykonanie tejto dodávky iným subdodávateľom.

10.2. Predávajúci nie je oprávnený zadať realizáciu celej dodávky tovaru tretej osobe.

10.3 Predávajúci je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele plnenia subdodávateľa.

10.4 Predávajúci sa zaväzuje bezodkladne oznámiť akúkoľvek zmenu údajov o subdodávateľoch uvedených v prílohe č. 2 tejto zmluvy spôsobom podľa tejto zmluvy. Nesplnenie tejto povinnosti sa považuje za podstatné porušenie zmluvy.

10.5 .V prípade zámeru predávajúceho plniť vybrané časti tejto Zmluvy prostredníctvom subdodávateľa, nastúpenie nového subdodávateľa alebo zmeny pôvodného subdodávateľa uvedeného v prílohe č. 2 je predávajúci povinný minimálne päť (5) pracovných dní vopred písomne predložiť kupujúcemu na schválenie každého subdodávateľa. Súčasťou požiadavky bude vymedzenie rozsahu plnenia, ktoré bude pre predávajúceho plniť subdodávateľ. Ďalej je povinný spolu s písomnou žiadosťou o zmenu subdodávateľa poskytnúť predávajúcemu všetky údaje podľa tohto článku. Navrhovaný subdodávateľ musí byť oprávnený dodávať tovar, resp. poskytovať služby v rozsahu predmetu subdodávky a musí spĺňať požiadavky uvedené v bode 10.6 nižšie. V prípade, ak predávajúci nedodrží vyššie uvedený mechanizmus týkajúci sa nahradenia pôvodného subdodávateľa a/alebo nastúpenia nového subdodávateľa, kupujúci je oprávnený nahradenie pôvodného subdodávateľa a/alebo nastúpenie nového subdodávateľa neschváliť. Predávajúci nie je oprávnený bez predchádzajúceho písomného súhlasu kupujúceho previesť svoje práva a záväzky podľa tejto zmluvy na nového subdodávateľa.

10.6 Kupujúci si vyhradzuje právo na posúdenie a schválenie nastúpenia nového subdodávateľa alebo nahradenia pôvodného subdodávateľa novým subdodávateľom.

10.7 Predávajúci je povinný vysporiadať všetky svoje záväzky voči subdodávateľom tak, aby mohol kupujúci riadne užívať predmet kúpy podľa tejto zmluvy.

10.8 V prípade, ak subdodávateľ spĺňa definičné znaky partnerov verejného sektora podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), musí byť zapísaný v registri partnerov verejného sektora. Predávajúci alebo jeho subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) Zákona o RPVS. V prípade porušenia povinností Predávajúceho podľa tohto bodu, resp. povinností Predávajúceho týkajúcich sa subdodávateľov a ich zmeny podľa tohto článku, považuje sa toto porušenie za podstatné porušenie zmluvy.

**Čl. XI**

**Záverečné ustanovenia**

11.1. Vzťahy neupravené touto zmluvou sa spravujú ustanoveniami Obchodného zákonníka a Občianskeho zákonníka.

11.2. Akékoľvek zmeny tejto zmluvy alebo jej dodatky musia mať písomnú formu a musia byť podpísané zmluvnými stranami.

11.3. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.

11.4. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.

11.5. Zmluva je vyhotovená v 3 rovnopisoch, pričom 1 rovnopis obdrží predávajúci a 2 rovnopisy kupujúci.

11.6. Predávajúci berie na vedomie, že predmet zmluvy je predmetom žiadosti o nenávratný finančný príspevok. Predávajúci sa zaväzuje, že strpí výkon kontroly/auditu/overovania súvisiaceho s predmetom zmluvy oprávnenými osobami kedykoľvek počas platnosti a účinnosti zmluvy o poskytnutí nenávratného finančného príspevku uzavretou medzi kupujúcim a poskytovateľom príspevku a zaväzuje sa im poskytnúť potrebnú súčinnosť. Oprávnené osoby na výkon kontroly/auditu/overovania na mieste sú najmä poskytovateľ príspevku a ním poverené osoby. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Túto povinnosť na poskytnutie súčinnosti oprávneným osobám na výkon kontroly/auditu/overovania je predávajúci povinný zakotviť aj do zmlúv so subdodávateľmi.

11.7 Pri plnení tejto Zmluvy nebudú spracované osobné údaje. Ak pri plnení tejto Zmluvy dôjde k náhodnému kontaktu s osobnými údajmi, je poskytovateľ povinný dodržiavať ustanovenia Nariadenia Európskeho parlamentu a Rady /EÚ/ 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z.z. o ochrane osobných údajov a o zmene a doplnení niektorých zákonov.

Prílohy:

**Príloha č. 1** Opis predmetu zmluvy

**Príloha č 2** Zoznam subdodávateľov

Kupujúci: Predávajúci:

V ........................ dňa: ..................... V ................... dňa: ..........................

**Príloha č. 2**

**ZOZNAM SUBDODÁVATEĽOV**

**Plnenie predmetu zmluvy**

[ ]  sa nebude realizovať prostredníctvom subdodávateľa/-ov,

[ ]  sa bude realizovať prostredníctvom nasledovných subdodávateľov v nasledovnom rozsahu:

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa**  | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH**  |
| meno a priezvisko | adresa pobytu  | dátum narodenia |
|  |  |  |  |  |  |  | [ ]  Áno [ ]  Nie  |
|  |  |  |  |  |  |  | [ ]  Áno [ ]  Nie |
|  |  |  |  |  |  |  | [ ]  Áno [ ]  Nie |

Za predávajúceho:

V *[doplní predávajúci]*, dňa:.......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplní predávajúci]*